Diari Oficial de la Generalitat Valenciana


Sumari del DOGV 3979, del 12-04-2001 (2001/3319)

ORDRE de 3 d'abril de 2001, de la Conselleria d'Economia, Hisenda i Ocupació, de convocatòria per a la concessió de subvencions per a la realització d'accions de comprovació de la professionalitat a entitats col·laboradores sense ànim de lucre en l'exercici 2001.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3979

Data del DOGV
:   12-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3319


Data del document
:   03-04-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

 Descriptors 

:   * societat sense fins de lucre
    * suport econòmic
    * qualificació professional

ORDRE de 3 d'abril de 2001, de la Conselleria d'Economia, Hisenda i Ocupació, de convocatòria per a la concessió de subvencions per a la realització d'accions de comprovació de la professionalitat a entitats col·laboradores sense ànim de lucre en l'exercici 2001. [2001/X3319]
  
Mitjançant Ordre de 26 de maig de 1999, de la Conselleria d'Ocupació, Indústria i Comerç (DOGV núm. 3.521, de 21 de juny de 1999), es va portar a terme l'adaptació a les peculiaritats organitzatives de la Generalitat Valenciana, de l'Ordre de 9 de març de 1994, del Ministeri de Treball i Afers Socials (BOE de 24 de març de 1994), per la qual s'estableixen les bases reguladores per a la concessió d'ajudes per a la realització d'accions de comprovació de la professionalitat per entitats i institucions sense ànim de lucre.
  
L'Ordre de 26 de maig de 1999 ha sigut modificada per l'Ordre de 5 de maig de 2000, de la Conselleria d'Ocupació (DOGV núm. 3.748, de 12 de maig de 2000), a fi d'adaptar-la a la normativa vigent.
  
L'article 5.1 de l'Ordre modificada estableix que mitjançant ordre del conseller d'Ocupació, es publicaran anualment les línies de crèdit i l'import global màxim destinat a la concessió de les ajudes, les necessitats d'actuació subvencionables, els mòduls econòmics màxims a aplicar a cada Acció, el termini de presentació de sol·licituds, el període d'execució de les accions, els criteris per a la valoració de les sol·licituds presentades i el mode d'identificació o senyalització mitjançant el corresponent logotip corporatiu.
  
El Decret 7/2000, de 22 de maig, del president de la Generalitat Valenciana, assigna a la Conselleria d'Economia, Hisenda i Ocupació les competències en les àrees d'economia, i hisenda i en les matèries de treball i prevenció de riscos laborals, foment de l'ocupació i de l'economia social, formació professional ocupacional i contínua i intermediació entre l'oferta i la demanda laboral.
  
El Decret 41/2001, de 27 de febrer, del Govern Valencià, aprova el Reglament d'Organització i del Règim Jurídic del SERVOF, organisme autònom capaç de gestionar de manera integral el feix de competències de gestió derivades de la formació professional ocupacional, la intermediació laboral i la conjunció amb les polítiques actives d'ocupació.
  
En virtut i en ús de les facultats atribuïdes per l'article 35 de la Llei 5/1983, de 30 de desembre, i l'article 47 del text refós de la Llei d'Hisenda Pública de la Generalitat Valenciana,
  
ORDENE
  
Article 1. Convocatòria
  
Es convoca a les entitats i institucions sense ànim de lucre, que complisquen els requisits establits en l'Ordre de 26 de maig de 1999, de la Conselleria d'Ocupació, Indústria i Comerç, per la qual s'estableixen les Bases reguladores de la Concessió de Subvencions per a la Realització d'Accions de Comprovació de la Professionalitat, i que vulguen col·laborar amb el SERVOF en la realització de les accions indicades, per a la presentació de sol·licituds a fi de la concessió de subvencions d'acord amb la citada ordre.
  
Article 2. Necessitats d'actuació i mòduls econòmics màxims
  
El volum de les accions de comprovació de la professionalitat i els mòduls econòmics màxims per a aplicar són els continguts indicats en l'annex I d'aquesta ordre.
  
Article 3. Especificacions tècniques
  
La realització de les accions s'efectuarà d'acord amb les especificacions tècniques que s'estableixen en l'annex IV d'aquesta ordre. Els serveis territorials d'Inserció i Orientació Laboral posaran a disposició de les entitats interessades les especificacions tècniques de cada una de les proves de comprovació de la professionalitat i llistat d'equips i materials necessaris per a l'aplicació.
  
Article 4. Presentació de sol·licituds i termini
  
1. Les sol·licituds per a l'obtenció de les ajudes convocades en aquesta ordre hauran d'adreçar-se a la Direcció General d'Inserció Laboral i es presentaran en l'imprés normalitzat en els corresponents serveis territorials d'Inserció i Orientació Laboral o en qualsevol altra de les formes establides en l'article 1 del Decret 130/98, de 8 de setembre, del Govern Valencià, de Registre d'Entrada i Eixida de Sol·licituds, Escrits, Comunicacions i Documents de l'administració de la Generalitat Valenciana (DOGV núm. 3.339, de 28 de setembre de 1998), acompanyades de la documentació que s'indica en l'article 6.2 de l'Ordre de 26 de maig de 1999.
  
2. El termini per a la presentació de sol·licituds serà d'un mes comptat des de l'endemà de la publicació d'aquesta ordre el Diari Oficial de la Generalitat Valenciana.
  
Article 5. Valoració de sol·licituds
  
Les sol·licituds admeses seran valorades d'acord amb els següents criteris:
  
a) Cobertura territorial de necessitats.
  
b) Experiència de la institució o entitat en l'activitat en què s'enquadra l'ocupació que cal qualificar.
  
c) Recursos tècnics, humans i materials que superen els mínims exigits en les especificacions tècniques en el moment de la sol·licitud.
  
d) Resultats aconseguits en l'exercici anterior per l'entitat sol·licitant. A fi de valorar aquesta circumstància, els respectius directors territorials emetran informe relatiu a l'experiència i idoneïtat de les accions desenvolupades en exercicis anteriors per l'entitat sol·licitant.
  
2. La Direcció General d'Inserció Laboral, mitjançant els seus serveis territorials, visitarà les entitats sol·licitants i emetrà informe sobre l'acreditació dels requisits establits.
  
Article 6. Període d'execució de les accions
  
Les accions hauran d'executar-se en la seua totalitat abans de l'1 de novembre de 2001.
  
Article 7. Senyalització de la realització de les activitats
  
La realització de les activitats haurà de trobar-se degudament identificada o senyalitzada. Les entitats col·laboradores hauran d'utilitzar el model de senyalització exterior que s'especifica en l'annex II d'aquesta ordre. La citada identificació, amb les mesures adequades, s'utilitzarà així mateix en escrits, anuncis, publicacions, tanques anunciadores i qualsevol tipus de suport (electrònic, informàtic o telemàtic) que s'hi referisquen.
  
Article 8. Obligacions dels beneficiaris, minoració i resolució de les subvencions concedides
  
Quant a les obligacions dels beneficiaris, minoració i resolució de les subvencions concedides, hi valdrà el que disposa l'Ordre de 26 de maig de 1999, de la Conselleria d'Ocupació, Indústria i Comerç, per la qual s'estableixen les Bases reguladores de la Concessió d'Ajudes per a la Realització d'Accions de Comprovació de la Professionalitat, per entitats i institucions sense ànim de lucre, modificada per l'Ordre de 5 de maig de 2000, de la Conselleria d'Ocupació.
  
DISPOSICIONS ADDICIONALS
  
Primera
  
Per a l'exercici 2001, les subvencions destinades a la realització d'accions de comprovació de la professionalitat, es finançaran a càrrec del capítol IV, secció 06, programa 322.40, línia T2947000, per un import global màxim de cent cinquanta-nou milions tres-centes setanta-nou mil cent pessetes (074.261.804 PTA/957.887,68 euros).
  
Segona
  
Les despeses per a justificar la subvenció concedida hauran d'ajustar-se als conceptes que s'indiquen en l'annex III d'aquesta ordre.
  
DISPOSICIÓ TRANSITÒRIA
  
Les referències que l'Ordre de 26 de maig de 1999 fa a la Conselleria d'Ocupació, Indústria i Comerç, i les que l'Ordre de 5 de maig del 2000 fa a la Conselleria d'Ocupació, s'han d'entendre fetes al SERVOF.
  
Així mateix, les referències al conseller d'Ocupació, Indústria i Comerç i al conseller d'Ocupació, s'entendran fetes al director general del SERVOF.
  
Les referències que s'efectuen en les anteriors ordres a la Direcció General d'Intermediació Laboral i als seus serveis territorials, queden substituïdes pels òrgans establits en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVOF. No obstant això, en el cas que és necessari realitzar adaptacions d'aquesta ordre al que disposa el citat reglament, s'efectuaran pel director del citat organisme.
  
DISPOSICIONS FINALS
  
Primera
  
Es faculta el director general del SERVOF, a proposta del director general d'Inserció Laboral, per a dictar les instruccions i adoptar les mesures que considere oportunes per al desenvolupament i aplicació del que disposa aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 de abril de 2001
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANEXO I
  
Ocupació Nombre Mòdul
  
 demandants econòmic
  
 per Acció
  
Representant Comerç 500 4.437
  
Venedor Tècnic 150 5.192
  
Administratiu Comptable 250 4.174
  
Admiu. Comercial 440 4.174
  
Empleat Admiu. General 4.055 4.174
  
Recep. Tel. Oficina 1.095 4.174
  
Recepcionista Hotel 330 6.144
  
Telefonista 500 4.174
  
Caixer Comerç 2.300 5.806
  
Cuiner 1.120 12.848
  
Cambrer General 850 5.200
  
Assistent Guarderia 1.030 2.570
  
Perruquer/a 150 11.620
  
Dependent Comerç 3.450 7.704
  
Jardiner 630 21.227
  
Obrer 630 23.462
  
Fuster 100 8.938
  
Llanterner 150 13.407
  
Instal·lador Electricista 100 16.759
  
Pintor d'Edificis 150 14.524
  
Soldador Arc Elèct. Gral. 50 18.991
  
Soldador MAG 50 18.991
  
Mecànic Aut. Turismes 50 18.099
  
Electricista en General 50 16.759
  
Electricista Mant. Industrial 50 16.759
  
Ebenista 100 7.821
  
Tallador Calcer 160 29.546
  
Cosidora Maq. Ind. General 165 6.704
  
Vitrinistes 200 35.600
  
Cambrera de Pisos 430 7.169
  
Envasad. Comp. Calçat 300 16.530
  
Op. Maq. Acabat Calçat 100 35.880
  
 ANNEX III
  
Despeses generals
  
1. Conceptes:
  
- Arrendaments (exclòs leasing) d'edificis, mobiliari, efectes i equip
  
- Manteniment (si no està inclòs en l'arrendament)
  
?Subministraments d'energia elèctrica, aigua, combustible per a calefAcció (si no està inclòs en l'arrendament)
  
- Comunicacions (fax, telèfon, correus)
  
- Despeses d'edició o impressió de materials per a realització de les proves
  
- Neteja
  
- Seguretat, vigilància
  
- Publicitat exigida per l'ordre de convocatòria.
  
- Assegurança d'accidents dels participants, que haurà de cobrir la realització de les proves
  
- Retribucions de personal: costos salarials totals, incloses les cotitzacions empresarials a la Seguretat Social, dels tècnics o experts que hagen desenvolupat les accions objecte de subvenció, corresponents a les hores d'execució de les citades accions. Aquestos costos no podran superar les quanties que s'establisquen en el conveni Col·lectiu aplicable.
  
Les retribucions o honoraris pagats a professionals tècnics o experts els serveis dels quals hagen sigut contractats per al desenvolupament de les accions objecte de subvenció, corresponents a les hores d'execució de les accions.
  
Costos salarials totals, incloses les cotitzacions empresarials a la Seguretat Social, del personal que done suport el desenvolupament de les accions. La justificació d'aquesta despesa podrà arribar fins al 15 per cent d'allò que s'ha justificat per als tècnics i experts. Aquestos costos no podran superar les quanties establides en el conveni Col·lectiu aplicable. Sobre això, les entitats col·laboradores aportaran als serveis territorials una còpia del conveni Col·lectiu aplicat.
  
2. En el cas que el local en què s'efectuen les accions s'utilitze al mateix temps per a unes altres activitats, les despeses generals d'arrendament, manteniment, subministraments d'energia elèctrica, aigua, combustible per a calefAcció, neteja, comunicacions, seguretat i vigilància es prorratejaran en funció de l'efectiva utilització.
  
Despeses específiques